b"\n_START_ARTICLE_\nProsafe\n_START_SECTION_\nHistorie\n_START_PARAGRAPH_\nPRS ble etablert i 1997 da avdelingen for boring fra faste installasjoner Transocean ble skilt ut og samlet i selskapet Procon. Den 1. september samme \xc3\xa5r fusjonerte Procon med boligriggselskapet Safe, og selskapet skiftet navn til Prosafe. Selskapet har deretter systematisk konsolidert markedet for boligrigger._NEWLINE_I 2001 kj\xc3\xb8pte selskapet Nortrans Offshore som var et selskap innen flytende produksjon. I 2005 solgte Prosafe forretningsomr\xc3\xa5det Drilling Sercices til KCA Deutag. I 2006 kj\xc3\xb8pte Prosafe selskapet Consafe som eide 4 boligrigger. I 2008 ble forretningsomr\xc3\xa5det Floating Production utfisjonert, og ble et selvstendig selskap, Prosafe Production, som senere ble kj\xc3\xb8pt opp av BW Offshore. I 2011, 2012 og 2013 bestilte Prosafe fire nye boligrigger: Safe Boreas, Safe Zephyrus, Safe Notos og Safe Eurus. I 2016 kj\xc3\xb8pte Prosafe selskapet Axis Offshore som eide to boligrigger: Axis Nova og Axis Vega._NEWLINE_Prosafe opererer globalt og har erfaring fra operasjoner i Norge, UK, Danmark, Vest-Afrika, Mexico, Brasil, USA, Australia, Russland og Filippinene.\n_START_SECTION_\nVirksomhet\n_START_PARAGRAPH_\nProsafe eier og opererer halvt-nedsenkbare boligrigger. Boligriggene leies inn av oljeselskap n\xc3\xa5r de trenger ekstra overnattingskapasitet offshore i forbindelse med for eksempel vedlikehold eller oppstart av offshore installasjoner. Boligriggene tilkobles den installasjonen som de st\xc3\xb8tter med en teleskopisk gangbru. Prosafe's boligrigger har en sengekapasistet for 306 - 500 personer, og inneholder ogs\xc3\xa5 kontorer, treningsenter, kino, verksted, lager, livb\xc3\xa5ter, kraner, etc."